Mihajlo Kelbli

**Mihajlo Kelbli** (21. februar 1930. u Zrenjaninu - 2018.) srpski i jugoslovenski klarinetista. Umetnik, instrumentalista visokog nivoa izvođačke tehnike i individualnog izvođačkog profila, priznati jugoslovenski pedagog.

## Biografija
**Mihajlo Kelbli** je rođen u Zrenjaninu 21. februara 1930. godine od oca Franje i majke Milisave, rođene Petrović. U Zrenjaninu završava osnovnu školu i niže razrede gimnazije. Po oslobođenju prelazi u Novi Sad 1948. godine i tu završava *Trgovačku akademiju*.

Muzikom se najpre bavi kao amater svirajući gitaru i saksofon, a profesionalno školovanje na klarinetu počeo je u klasi profesora ''Antona Ebersta'' u Muzičkoj školi ''Isidor Bajić'' u Novom Sadu 1949. godine. Pored *Odseka za klarinet*, 1953. godine završava i *Nastavničko-teorijski* odsek sa visokom ocenom.

Studije klarineta upisuje 1953. – 1957. godine na *Muzčkoj akademiji*  u Beogradu u klasi profesora ''Bruno Bruna''. Kao student druge godine učestvuje na prvom jugoslovenskom *Takmičenju mladih umetnika Jugoslavije* u Ljubljani 1956. godine (II nagrada). Postdiplomske studije završava 26. septembra 1975. godine na *Fakultetu muzičke umetnosti* u Beogradu, u klasi profesora ''Bruno Bruna.

Po završetku studija postaje prvi klarinetista u *Kamernom orkestru* Radio-Novog Sada, a ubrzo zatim prvi klarinetista u orkestru ''Opere Srpskog narodnog pozorišta'' u Novom Sadu. Posle odsluženja vojnog roka, 1959. godine, zasniva redovni radni odnos prvog klarinetiste orkestra ’’Opere Srpskog narodnog pozorišta* u Novom Sadu.

Pedagoškim radom bavi se neprekidno od [[1960]]. godine do odlaska u penziju, [[1995]]. Bio je profesor klarineta u Srednjoj muzičkoj školi *Isidor Bajić* u Novom Sadu i rukovodilac *Duvačkog odseka škole* od [[1973]]. do [[1975]]. godine.

Desetog [[januar]]a [[1975]]. godine izabran je za nastavnika klarineta u zvanju docenta na [http://www.akademija.uns.ac.rs/ *Akademiji umetnosti*] u Novom Sadu (kao jedini i prvi duvački instrument na Akademiji), [[26. 6.|26. juna]] [[1980]]. godine prelazi u zvanje vanrednog profesora, dok je za redovnog profesora izabran [[25. 1.|25. januara]] [[1985]]. godine.

== Nagrade i priznanja ==

1. Za umetnički rad, grad Novi Sad mu dodeljuje najviše priznanje [[Oktobarska nagrada|*Oktobarsku nagradu*]] [[1972]]. godine.
 
2. Za izvodenje *Koncerta za klarinet i orkestar*, [http://sr.wikipedia.org/wiki/%D0%A0%D1%83%D0%B4%D0%BE%D0%BB%D1%84_%D0%91%D1%80%D1%83%D1%87%D0%B8  Rudolfa Bručija] [[1978]]. godine, *Udruženje muzičkih umetnika Vojvodine* dodeljuje mu nagradu *Isidor Bajić.*

3. Za trajan doprinos razvitku muzičkog života u SAP Vojvodini, [[1979]]. godine *Savez udruženja muzičkih pedagoga Jugoslavije* dodeljuje mu *Diplomu počasnog članstva*.

== Izvođačka delatnost ==

Koncertantnu delatnost započinje [[1960]]. godine kao solo-klarinetista u orkestru [http://sr.wikipedia.org/sr/%D0%9E%D0%BF%D0%B5%D1%80%D0%B0_%D0%A1%D1%80%D0%BF%D1%81%D0%BA%D0%BE%D0%B3_%D0%BD%D0%B0%D1%80%D0%BE%D0%B4%D0%BD%D0%BE%D0%B3_%D0%BF%D0%BE%D0%B7%D0%BE%D1%80%D0%B8%D1%88%D1%82%D0%B0 *Srpskog narodnog pozorišta-Opera sa baletom*] i *Simfonijskom orkestru Novosadske filharmonije*. Nastupa sa *Novosadskom filharmonijom*, *Novosadskim kanernim ansamblom*, [http://www.saph.ba/ *Sarajevskom filharmonijom*], *Praškim Radio-orkestrom* i *Simfonijskim orkestrom* "MAV" iz [[Budimpešta|Budimpešte]].

Gostovao je u svim većim mestima [[Vojvodina|Vojvodine]] i [[Jugoslavija|Jugoslavije]]: [[Beograd]], [[Zagreb]], [[Ljubljana]], [[Sarajevo]], [[Skoplje|Skopje]], [[Opatija]] [[Priština]]... Van granica Jugoslavije: u [[Mađarska|Mađarskoj]], [[Italija|Italiji]], [[Čehoslovačka|Čehoslovačkoj]], [[Rumunija|Rumuniji]] i [[Egipat|Egiptu]].

Kompozitor [http://sr.wikipedia.org/sr/%D0%A0%D1%83%D0%B4%D0%BE%D0%BB%D1%84_%D0%91%D1%80%D1%83%D1%87%D0%B8 *Rudolf Bruči*] mu je posvetio *Koncert za klarinet i orkestar* (22 : 35). Mr Mihajlo Kelbli ga je prvi put izveo [[17. 2.|17. februara]] [[1971]]. godine u Novom Sadu. Iste godine koncert je s velikim uspehom izveden na [http://www.hds.hr/events/category_hr__4s4ji3o3j3jh4s5ji3g__.htm *Jugoslavenskoj muzičkoj tribini*]  u Opatiji.
Slede nastupi [[1973]]. godine na *Opatijskoj muzičkoj tribini* i na Festivalu *Dani muzike* u Budvi ([[1974]]. godine), u Herceg Novom [[1983]].

Javne nastupe ovog uvaženog umetnika muzička kritika je zapazila, visoko ocenila i propratila veoma pohvalnim komentarima.

== Ploče i snimci ==

* Preduzeće za izradu gramofonskih ploča *Jugoton* je [[1973]]. godine snimilo LP ploču na kojoj je klarinetista Mihajlo Kelbli bravurozno odsvirao *Koncert za klarinet i orkestar* Rudolfa Bručija  uz pratnju *Novosadskog kamernog orkestra*. Dirigovao je [http://sl.wikipedia.org/wiki/Marijan_Fajdiga *Marijan Fajdiga*].
* Ista kuća, *Jugoton*, snimila je i kompziciju *Sonata-Torso* za klarinet i klavir (9 : 30) kompozitora Ivana Kovača, na kojoj je Mihajlo Kelbli svirao klarinet uz klavirsku pratnju *Marijana Fajdige*.
* Snimao je za mnoge radio-stanice: [[Novi Sad]], [[Beograd]] i [[Ljubljana]], kao i za TV: [[Novi Sad]], [[Beograd]], [[Ljubljana]], [[Priština]] i [[Rim]].

== Pedagoški rad i priznanja ==

Mihajlo Kelbli deluje u kontinuitetu svih godina radnog veka kao jedan od najistaknutijih jugoslovenskin pedagoga klarineta.

Na početku pedagoške delatnosti osvajali su, prvo učenici, potom studenti, brojne diplome i nagrade na *Vojvođanskim*, *Saveznim takmičenjima* i *Takmičenjima umetnika Jugoslavije*.

U periodu [[1975]]. – [[1979]]. godine, biva član žirija na *Pokrajinskim* i *Saveznim takmičenjima muzičkih škola* [[1977]], [[1979]], [[1980]], [[1983]]. godine bio je predsednik žirija na *Takmičenju učenika muzičkih škola i studenata Akademija*, a [[1981]]. godine i [[1983]]. godine član žirija na *Saveznim takmičenjima*, član žirija na *Takmičenju umetnika Jugoslavije* u Zagrebu [[1980]].

== Društvene i javne aktivnosti ==

* Član *Komisijie za koncertnu delatnost* pri pokrajinskom *Udruženju muzičkih umetnika Vojvodine*.
* Potpredsednik *Udruženja muzičkih umetnika Vojvodine*. 
* Član *Komisije Udruženja kompozitora Vojvodine za stimulaciju umetničkog stvaralaštva*.
* Član radne grupe *Umetničke komisije Pokrajinskog saveta interesne zajednice kulture Vojvodine*.
* Predsednik *Nastavno-naučnog veća* Akademije umetnosti - Novi Sad.
* Član *Nastavno-naučnog veća Univerziteta*.
* Član komisije za prijem novih kandidata u *Udruženje muzičkih umetnika Vojvodine*.
* Član komisije *Saveza muzičkih društava Vojvodine*.
* Član *Recenzentske grupe za nagrađivanje izvođenja domaćih dela ozbiljne muzike*.
* Predsednik *Komisije za polaganje stručnih ispita* za nastavnike predmeta *Drveni duvački instrumenti* u SAP Vojvodini.

== Veze ==
* [[Bruno Brun]]

== Izvori ==


== Napisi i literatura ==
* *Leksikon jugoslavenske muzike*, Zagreb, 1984, sv. I, 414.
* *40 godina Fakulteta muzičke umetnosti (Muzičke akademije) 1937-1977*, Univerzitet umetnosti u Beogradu, Beograd, 1977, 93 str, postdiplomske studije 112 str.
* *50 godina Fakulteta muzičke umetnosti (Muzičke akademije)'', Univerzitet umetnosti, Beograd, 1988, 146 str, postdiplomske studije 174 str.

## Vanjske veze
* Sve o klarinetu